pythainlp/thaigov-v2-corpus-22032023 huggingface dataset:
วันจันทร์ที่ 14 มีนาคม 2565
นายกฯ ยินดี Fitch คาดการณ์ผลประกอบการของบริษัทไทยจะฟื้นตัวต่อเนื่องตลอดปี 65 นี้
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ยินดีกับผลการคาดการณ์ของบริษัท Fitch Ratings (ประเทศไทย) จำกัด ว่าผลประกอบการของบริษัทในไทยจะฟื้นตัวต่อเนื่องในปี 2565 โดยมีปัจจัยสนับสนุนจากการฟื้นตัวทางเศรษฐกิจและการเริ่มเปิดประเทศอย่างค่อยเป็นค่อยไป แม้บางภาคธุรกิจจะยังได้รับผลกระทบจากสถานการณ์โควิด-19 แต่อันดับเครดิตของบริษัทไทยส่วนใหญ่ยังมีเสถียรภาพ มีการบริหารจัดการกระแสเงินสดอย่างรอบคอบ และระมัดระวังในการใช้จ่ายและการลงทุนในด้านต่าง ๆ มากขึ้น
.
รัฐบาลพร้อมดำเนินนโยบายเพื่อพัฒนาเศรษฐกิจไทยให้ฟื้นตัวอย่างมีเสถียรภาพ เพื่อกระตุ้นเศรษฐกิจ ดูแลกลุ่มเปราะบาง และหาโอกาสใหม่ ๆ ทางธุรกิจเพื่อประเทศและประชาชนไทย ผลการรายงานดังกล่าว สะท้อนให้เห็นถึงความเชื่อมั่นของภาคเอกชนต่อภาคธุรกิจไทย รวมไปถึงวิสัยทัศน์การดำเนินนโยบายของรัฐบาลที่เดินหน้ามาอย่างถูกทาง
.
ขณะเดียวกัน จะมุ่งเดินหน้าพัฒนาเทคโนโลยีเพื่อปรับรูปแบบกิจกรรมทางเศรษฐกิจ ควบคู่ไปกับมาตรฐานทางสาธารณสุข ซึ่งเป็นการวางรากฐานแก้ไขปัญหาทุกด้านอย่างมีศักยภาพ ครอบคลุม และครบถ้วน
.
อ้างอิง :https://www.fitchratings.com/.../thai-corporate-earnings...
#ไทยคู่ฟ้า#ร่วมต้านโควิด19
-------------------
วันพุธที่ 8 มิถุนายน 2565
โฆษกรัฐบาลแจง ไลฟ์สดนายกฯ ลงพื้นที่ไม่ใช่ครั้งแรก วอนอย่าเปรียบเทียบผู้ว่าฯ ชัชชาติ เพราะเป้าหมายทุกคนคือประชาชน ชี้นายกฯ ย้ำติดตามเพจไทยคู่ฟ้าได้รับข่าวสารที่ทันสมัย-เชื่อถือได้
โฆษกรัฐบาลแจง ไลฟ์สดนายกฯ ลงพื้นที่ไม่ใช่ครั้งแรก วอนอย่าเปรียบเทียบผู้ว่าฯ ชัชชาติ เพราะเป้าหมายทุกคนคือประชาชน ชี้นายกฯ ย้ำติดตามเพจไทยคู่ฟ้าได้รับข่าวสารที่ทันสมัย-เชื่อถือได้-มีประโยชน์
วันนี้ (8 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่ผู้ใช้อินเทอร์เน็ตวิพากษ์วิจารณ์เชิงเสียดสีว่า พลเอก ประยุทธ์ จันทร์โอชา นายกรัฐมนตรีและ รมว. กลาโหม ลอกเลียนแบบการถ่ายทอดสด (ไลฟ์สด) ภารกิจลงพื้นที่เปิดท่าเรือท่าช้าง-สาทร “SMART PIER SMART CONNECTION” ซึ่งเป็นช่วงเดียวกับที่นายชัชชาติ สิทธิพันธ์ ผู้ว่าราชการกรุงเทพมหานคร ลงพื้นที่ติดตามปัญหาการจราจรที่กองบังคับการตำรวจจราจร (บก.จร.) ในช่วงเช้าวันนี้ ว่า การถ่ายทอดสดดังกล่าวดำเนินการผ่านเพจไทยคู่ฟ้าซึ่งเป็นเพจของส่วนราชการ คือ สำนักโฆษก สำนักเลขาธิการนายกรัฐมนตรี ที่มีหน้าที่ประชาสัมพันธ์ข่าวสารรัฐบาลและภารกิจนายกรัฐมนตรีอยู่แล้ว และการถ่ายทอดสดครั้งนี้ไม่ใช่ครั้งแรกแต่ดำเนินการมาตั้งแต่ปี 2560 มีทั้งการลงพื้นที่ตรวจราชการและพบปะประชาชนในประเทศ การประชุมและการเยือนต่างประเทศ การแถลงข่าวในโอกาสต่าง ๆ จึงไม่ใช่การลอกเลียนแบบแต่อย่างใด
“นอกเหนือจากการถ่ายทอดสดภารกิจนายกรัฐมนตรีแล้ว เพจไทยคู่ฟ้ายังนำเสนอข่าวสารรัฐบาล มติคณะรัฐมนตรี ความรู้ทั่วไป สิทธิประโยชน์ และสวัสดิการประชาชน ซึ่งเรื่องนี้สื่อมวลชนและผู้ติดตามเพจจะทราบดีอยู่แล้ว โดยท่านนายกฯ มักจะเชิญชวนให้คณะรัฐมนตรีส่งข้อมูลไปประชาสัมพันธ์ทางเพจไทยคู่ฟ้าและเชิญชวนพี่น้องประชาชนให้ติดตามข่าวสารจากเพจอยู่บ่อยครั้ง เพราะเนื้อหาทันสมัย เชื่อถือได้ และมีประโยชน์ ทั้งนี้โดยส่วนตัวแล้วผมเห็นว่าการสื่อสารประชาสัมพันธ์เป็นสิ่งที่มีความสำคัญมากในการทำงาน ซึ่งท่านนายกฯ นั้นมีความตั้งใจสูง อยากเห็นบ้านเมืองพัฒนา ประชาชนอยู่ดีกินดี ส่วนท่านผู้ว่าฯ ชัชชาติก็เพิ่งมารับตำแหน่งใหม่ย่อมต้องสื่อสารให้เห็นถึงความมุ่งมั่นตั้งใจของตนเองเช่นกัน ดังนั้นจึงไม่ใช่เรื่องแปลก และไม่ควรนำมาเปรียบเทียบให้เกิดความขัดแย้ง เพราะท้ายที่สุดแล้วผู้ที่ได้รับประโยชน์สูงสุดก็คือประชาชน” นายธนกร กล่าว
วันอาทิตย์ที่ 13 มีนาคม 2565
ครม. ผ่านร่าง พ.ร.บ.คุ้มครองผู้เสียหาย ผู้ต้องหาและจำเลยในคดีอาญา อำนวยความยุติธรรมให้แก่ประชาชน
......
ที่ประชุม ครม. (8 มี.ค. 65) มีมติเห็นชอบหลักการ ร่าง พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา และเปลี่ยนชื่อ พ.ร.บ. เป็น พ.ร.บ.คุ้มครองผู้เสียหาย ผู้ต้องหาและจำเลยในคดีอาญา พ.ศ....
.
โดยมีสาระสำคัญ คือ เพิ่มการคุ้มครองผู้ต้องหาและจำเลยที่ถูกควบคุมในชั้นสอบสวน จากเดิมที่คุ้มครองผู้เสียหายและจำเลยที่ถูกควบคุมขังในชั้นพิจารณาของศาลเท่านั้น
.
ขณะเดียวกันยังขยายเวลาการยื่นคำขอรับเงินค่าตอบแทน ค่าทดแทนและค่าใช้จ่ายจาก 1 ปี เป็น 2 ปี และสามารถยื่นคำขอดังกล่าวผ่านช่องทางอิเล็กทรอนิกส์ได้
.
ร่างกฎหมายดังกล่าวเมื่อประกาศใช้ จะเกิดประโยชน์ต่อประชาชนที่ตกเป็นเหยื่อในคดีอาญา ครอบคลุมทั้ง ผู้เสียหายผู้ต้องหาและจำเลยที่ถูกควบคุมตั้งแต่ชั้นสอบสวน และจำเลยที่ถูกคุมขังในชั้นพิจารณาของศาล ให้ได้รับการอำนวยความยุติธรรมอย่างสะดวก รวดเร็ว เท่าเทียมและเป็นธรรม สอดคล้องกับมาตรฐานสากล
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 26 พฤษภาคม 2565
เตือน! 27 - 31 พ.ค. นี้ ไทยมีฝนตกหนักถึงหนักมาก ในภาคอีสาน – กลาง – ตะวันออก และภาคใต้
.....
กรมอุตุนิยมวิทยา พยากรณ์อากาศช่วงวันที่ 27 – 31 พ.ค. 65 มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกำลังแรงขึ้น ประกอบกับร่องมรสุมที่พาดผ่านตอนบนของภาคเหนือเข้าสู่หย่อมความกดอากาศต่ำที่ปกคลุมบริเวณอ่าวตังเกี๋ย ทำให้ประเทศไทยมีฝนเพิ่มขึ้น และมีฝนตกหนักถึงหนักมากบางแห่งบริเวณภาคตะวันออกเฉียงเหนือ ภาคกลาง ภาคตะวันออก และภาคใต้
.
สำหรับคลื่นลมบริเวณทะเลอันดามันและอ่าวไทยจะมีกำลังแรง มีคลื่นสูง 2 - 3 เมตร บริเวณที่มีฝนฟ้าคะนองคลื่นสูงมากกว่า 3 เมตร
.
ขอให้ประชาชนระวังอันตรายจากฝนตกหนักและฝนที่ตกสะสม ซึ่งอาจทำให้เกิดน้ำฉับพลัน น้ำป่าไหลหลาก สำหรับชาวเรือบริเวณทะเลอันดามัน และอ่าวไทยตอนบน ควรเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง ส่วนเรือเล็กควรงดออกจากฝั่ง
.
และสามารถติดตามข้อมูลประกาศจากกรมอุตุนิยมวิทยา ได้ที่เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182
#ไทยคู่ฟ้า#ร่วมต้านโควิด19
-------------------
วันพุธที่ 7 กรกฎาคม 2564
ครม.เห็นชอบแต่งตั้งโฆษกดีอีเอสฝ่ายการเมือง-ขรก.ประจำ
ครม.เห็นชอบแต่งตั้งโฆษกดีอีเอสฝ่ายการเมือง-ขรก.ประจำ
ครม.เห็นชอบแต่งตั้งโฆษกดีอีเอสฝ่ายการเมืองและฝ่ายข้าราชการประจำมอบหมาย4ภารกิจหลักหนุนติดสปีดการประสานข้อมูลข้อเท็จจริงด้านต่างๆประชาสัมพันธ์สื่อสารสู่ประชาชนอย่างต่อเนื่องรวดเร็วเกาะติดสถานการณ์ปัจจุบัน
รายงานข่าวจากกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าที่ประชุมคณะรัฐมนตรี(ครม.) เมื่อวานนี้(6ก.ค. 64)มีมติรับทราบตามที่กระทรวงดิจิทัลฯเสนอการแต่งตั้งโฆษกกระทรวงดิจิทัลเพื่อเศรษฐกิจและสังคมครอบคลุมทั้งโฆษกกระทรวงฯฝ่ายการเมืองและฝ่ายข้าราชการประจำดังนี้
1.นางสาวนพวรรณหัวใจมั่นเป็นโฆษกกระทรวงดิจิทัลเพื่อเศรษฐกิจและสังคมฝ่ายการเมือง 2.นายภุชพงค์โนดไธสงเป็นโฆษกกระทรวงดิจิทัลเพื่อเศรษฐกิจและสังคมฝ่ายข้าราชการประจำ3.นางปิยนุชวุฒิสอนเป็นรองโฆษกกระทรวงดิจิทัลเพื่อเศรษฐกิจและสังคมฝ่ายข้าราชการประจำ
ทั้งนี้เพื่อให้งานประชาสัมพันธ์และเผยแพร่ข้อมูลข่าวสารการดำเนินงานและทิศทางการดำเนินงานตามนโยบายของกระทรวงดิจิทัลฯที่เกี่ยวข้องกับองค์กรภาครัฐภาคเอกชนและประชาชนทั่วไปเป็นไปด้วยความถูกต้องและสร้างความเข้าใจไปในทิศทางเดียวกันมีความรวดเร็วสอดคล้องเหมาะสมกับสถานการณ์ปัจจุบันอีกทั้งเพื่อให้เกิดความต่อเนื่องและมีประสิทธิภาพมีความรวดเร็วสอดคล้องเหมาะสมกับสถานการณ์ปัจจุบันอีกทั้งเพื่อให้เกิดความต่อเนื่องและมีประสิทธิภาพ
โดยมีอำนาจหน้าที่1.แถลงข่าวผลงานกระทรวงดิจิทัลฯที่ได้รับมอบหมายต่อสื่อมวลชนและประชาชนเป็นระยะและต่อเนื่อง2.ประสานงานและจัดให้ผู้บังคับบัญชาหรือผู้เกี่ยวข้องร่วมชี้แจงแถลงข่าวต่อประชาชนโดยเฉพาะในเวลาที่มีประเด็นสำคัญหรือประเด็นฉุกเฉิน3.ดำเนินการเองหรือจัดให้ผู้ที่เกี่ยวข้องชี้แจงหรือแก้ข่าวสื่อมวลชนหรือข่าวสังคมออนไลน์ที่คลาดเคลื่อนหรือไม่ตรงกับข้อเท็จจริงอันจะก่อความเสียหายต่อส่วนรวมให้ทันการณ์และ4.ประสานการดำเนินงานกับสำนักโฆษกสำนักเลขาธิการนายกรัฐมนตรีโดยใกล้ชิดในการประสานข้อมูลข้อเท็จจริงด้านต่างๆให้เป็นไปด้วยความรวดเร็วทันสมัยเพื่อประมวลไว้เป็นข้อมูลสื่อสารสู่ประชาชน
สำหรับการแต่งตั้งโฆษกกระทรวงฯข้างต้นเป็นการดำเนินการตามมติครม.เมื่อวันที่5มกราคม2559ที่กำหนดให้ทุกส่วนราชการแต่งตั้งผู้ทำหน้าที่โฆษกกระทรวง/หน่วยงานอย่างเป็นทางการเพื่อปฏิบัติหน้าที่ประชาสัมพันธ์ของทางราชการแล้วแจ้งสำนักเลขาธิการคณะรัฐมนตรีรวบรวมรายชื่อเสนอคณะรัฐมนตรีทราบและเผยแพร่รายชื่อดังกล่าวให้สาธารณชนทราบด้วย
************
วันอาทิตย์ที่ 22 พฤษภาคม 2565
ก.แรงงาน เตือนคนหางานเกาหลี ตรวจสอบรายชื่อบริษัทรับอนุญาตฯ จากกรมการจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เผยว่า กระทรวงแรงงาน ได้รับการประสานจากจังหวัดนครราชสีมาว่าได้มีบริษัทเอกชน อ้างว่าได้รับการแต่งตั้งจากรัฐบาลท้องถิ่นเกาหลีใต้
และมีความประสงค์ต้องการแรงงานไทยไปทำงานสวน เกษตร ฟาร์ม ที่ประเทศเกาหลีใต้จำนวนมากเมืองละไม่เกิน 1,000 ตำแหน่ง โดยประเทศไทยได้โควตา 8,000 คน ในกรณีที่ล่าช้าทางรัฐบาลท้องถิ่นเกาหลีจะเปิดรับแรงงานจากประเทศอื่นๆ จึงอาจจะทำให้โควตาแรงงานไทยลดน้อยลง ซึ่งไม่เป็นความจริง เนื่องจากหลังตรวจสอบพบว่าบริษัทดังกล่าวไม่ได้รับอนุญาตจัดหางานให้คนหางานเพื่อไปทำงานต่างประเทศจากนายทะเบียน ดังนั้นจึงไม่สามารถจัดส่งคนงานไปทำงานในเกาหลีใต้ขอให้แรงงานไทยอย่าหลงเชื่อข้อความดังกล่าว
“รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน ให้ความสำคัญกับปัญหาคนหางานถูกหลอกลวงไปทำงานต่างประเทศ เนื่องจากไม่ปลอดภัยต่อแรงงานไทย และมีความเสี่ยงที่จะถูกหลอกลวงโดยขบวนการค้ามนุษย์ เกี่ยวกับเรื่องนี้ ผมได้มีข้อสั่งการให้กรมการจัดหางานตรวจสอบ หากพบว่ามีความผิดจะดำเนินคดีอย่างจริงจัง โดยผู้ที่จัดหางานให้คนหางานทำงานในต่างประเทศ โดยไม่ได้รับอนุญาตจากนายทะเบียนจัดหางานกลาง ต้องระวางโทษจำคุกตั้งแต่ 3 ถึง 10 ปี หรือปรับตั้งแต่ 60,000 – 200,000 บาท หรือทั้งจำทั้งปรับ”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า สำนักงานจัดหางานจังหวัดนครราชสีมา และสำนักงานจัดหางานจังหวัดอุดรธานี ตรวจสอบทราบชื่อบริษัทดังกล่าวแล้ว และได้ประชาสัมพันธ์แจ้งต่อคนหางานในพื้นที่ให้ระมัดระวังไม่หลงเชื่อบริษัทดังกล่าว และตรวจสอบรายชื่อบริษัทที่ได้รับอนุญาตจากกรมการจัดหางาน ที่ www.doe.go.th/ipd ก่อนตัดสินใจใช้บริการกับบริษัทจัดหางาน เพื่อไม่ให้ตกเป็นเหยื่อของขบวนการหลอกลวงคนไปทำงานต่างประเทศ
สำหรับผู้ที่สนใจไปทำงานที่สาธารณรัฐเกาหลีสามารถสมัครผ่านระบบการไปทำงานสาธารณรัฐเกาหลีตามระบบอนุญาตการจ้างแรงงานต่างชาติ (Employment Permit System Foreign Workers: EPS) เพื่อทำงานในภาคอุตสาหกรรมการผลิต ภาคเกษตรและปศุสัตว์ และภาคก่อสร้าง โดยผู้ที่ไปทำงานตามระบบ EPS ซึ่งถือวีซ่า E-9 จะได้รับอนุญาตให้ทำงาน 3 ปี แต่หากทำงานดีนายจ้างพึงพอใจ และยื่นเรื่องต่อหน่วยงานที่เกี่ยวข้อง จะขอจ้างต่อได้ 1 ครั้ง ระยะเวลาจ้าง 1 ปี 10 เดือน รวมเป็นระยะเวลาจ้างงานต่อเนื่อง 4 ปี 10 เดือน ทั้งนี้ ต้องผ่านการทดสอบภาษาเกาหลี สมรรถนะ และทักษะการทำงานตามที่กำหนด
“ขอให้ผู้สนใจเตรียมตัวให้พร้อมสำหรับการทดสอบ และอย่าได้หลงเชื่อผู้ที่แอบอ้างว่าสามารถช่วยให้ไปทำงานเกาหลีผ่านระบบ EPS ได้ โดยสามารถสอบถามรายเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 กองบริหารแรงงานไทยไปต่างประเทศ ฝ่ายจัดส่งไปทำงานสาธารณรัฐเกาหลี EPS หรือโทร 0 2245 6716 , 0 2245 9429 หรือสายด่วนกระทรวงแรงงาน 1506 กด 2 สายด่วนกรมการจัดหางาน 1694”อธิบดีกรมการจัดหางานกล่าว
วันพุธที่ 1 ธันวาคม 2564
รัฐบาลขับเคลื่อนการพัฒนาตามปรัชญาเศรษฐกิจพอเพียง ระยะที่ 4
วันพฤหัสบดีที่ 25 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการขับเคลื่อนการพัฒนาตามหลักปรัชญาของเศรษฐกิจพอเพียงระยะที่ 4 ปี 2566-2570 เพื่อขยายผลการพัฒนาเชิงพื้นที่ให้กว้างขวาง สร้างความเข้มแข็งเศรษฐกิจสังคมระดับฐานราก โดยมีตัวชี้วัด คือ ขยายสู่พื้นที่อื่นอย่างน้อย 5 พื้นที่ เสริมศักยภาพแหล่งน้ำขนาดเล็กในพื้นที่มีปัญหาแล้งซ้ำซาก 625 โครงการ พื้นที่มีปัญหายาเสพติด 8 หมู่บ้าน ให้ประกอบสัมมาชีพพึ่งพาตนเองและเป็นแหล่งเรียนรู้ในการป้องกันและเฝ้าระวังยาเสพติด เกิดเครือข่ายผู้ประกอบการตามโมเดลเศรษฐกิจ BCG ไม่น้อยกว่า 27 เครือข่าย ทั้งนี้ การดำเนินการระยะที่ 1-3 ที่ผ่านมา มีพื้นที่ได้รับประโยชน์ 514,420 ไร่ คิดเป็นประชาชน 148,886 ครัวเรือน เกิดรายได้ต่อประชาชน 4,683 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 1 สิงหาคม 2565
รัฐบาล อนุมัติ คนละครึ่ง เฟส 5 และเงินช่วยเหลือผู้มีรายได้น้อย
วันพฤหัสบดีที่ 28 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นการใช้จ่ายภายในประเทศ โดยอนุมัติโครงการคนละครึ่ง ระยะที่ 5 กรอบวงเงินรวม 21,200 ล้านบาท ให้ประชาชนใช้สิทธิได้ในช่วงวันที่ 1 ก.ย.- 31 ต.ค.2565 ในรูปแบบร่วมจ่ายร้อยละ 50 ของค่าสินค้าและบริการที่เข้าร่วมโครงการ ไม่เกิน 150 บาท/คน/วัน รวมไม่เกิน 800 บาท/คน ตลอดระยะเวลาโครงการ โดยจะเริ่มเปิดให้ประชาชนและผู้ประกอบการร้านค้ายืนยันการเข้าร่วมโครงการช่วงเดือน ส.ค.2565 นอกจากนี้ ยังแบ่งเบาภาระค่าครองชีพของผู้มีรายได้น้อย โดยอนุมัติวงเงินให้ผู้มีบัตรสวัสดิการแห่งรัฐ และผู้ต้องการความช่วยเหลือเป็นพิเศษ คนละ 200 บาท/เดือน เป็นเวลา 2 เดือน คือ ก.ย.- ต.ค. รวม 400 บาท/คน สามารถใช้ซื้อสินค้าอุปโภคบริโภคได้ในร้านธงฟ้าและร้านค้าที่ร่วมโครงการคนละครึ่ง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 11 กรกฎาคม 2564
ไฟเขียว! ตรึงค่า FT ต่อไปจนถึงสิ้นปี 64
....
จากสถานการณ์การแพร่ระบาดของโรคโควิด-19 ที่ส่งผลกระทบต่อการดำรงชีพของประชาชน และราคาก๊าซธรรมชาติที่เป็นเชื้อเพลิงหลักในการผลิตไฟฟ้าถีบตัวสูงขึ้น ตามทิศทางราคาน้ำมันดิบและการฟื้นตัวของเศรษฐกิจโลก
.
ดังนั้น เพื่อช่วยบรรเทาภาระค่าครองชีพของประชาชน คณะกรรมการกำกับกิจการพลังงาน หรือ กกพ. จึงมีมติเห็นชอบตรึงค่าไฟฟ้าผันแปร หรือค่า “เอฟที” สำหรับการเรียกเก็บค่าไฟฟ้าในรอบเดือนก.ย. – ธ.ค. 64 (จากเดิมสิ้นสุดเดือน ส.ค. 64) โดยให้เรียกเก็บที่ -15.32 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย ต่อไปจนถึงสิ้นปี 2564
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 23 ธันวาคม 2564
กรมการข้าว ถกแนวทางความร่วมมือ ม.แม่โจ้ ร่วมพัฒนางานวิจัยข้าวแบบบูรณาการ
กรมการข้าว ถกแนวทางความร่วมมือ ม.แม่โจ้ ร่วมพัฒนางานวิจัยข้าวแบบบูรณาการ
วันพฤหัสบดีที่ 23 ธันวาคม 2564 นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายณัฏฐกิตติ์ ของทิพย์ รองอธิบดีกรมการข้าว และคณะ เดินทางมาเข้าพบรองศาสตราจารย์ ดร.วีระพล ทองมา อธิการบดีมหาวิทยาลัยแม่โจ้ ผู้ช่วยศาสตราจารย์ พาวิน มะโนชัย รองอธิการบดี มหาวิทยาลัยแม่โจ้ และผู้ช่วยศาสตราจารย์ ดร.วราภรณ์ แสงทอง อาจารย์และนักวิจัยประจำคณะวิทยาศาตร์ มหาวิทยาลัยแม่โจ้ เพื่อร่วมกันหารือถึงแนวทางความร่วมมือการดำเนินงานวิจัยพันธุ์ข้าวระหว่างกรมการข้าวและมหาวิทยาลัยแม่โจ้ เพื่อให้เกิดการบูรณาการทำงานด้านข้าวร่วมกัน ณ ห้องประชุมชั้น 5 สำนักงานมหาวิทยาลัย มหาวิทยาลัยแม่โจ้
นายณัฏฐกิตติ์ กล่าวว่า กรมการข้าวได้ร่วมหารือกับทางมหาวิทยาลัยแม่โจ้ถึงแนวทางความร่วมมือการดำเนินงานในการพัฒนางานวิจัยพันธุ์ข้าวดีเด่นที่น่าสนใจ เช่น หอมแม่โจ้9 หอมแม่โจ้100 หอมแม่โจ้6 หอมแม่โจ้8 หอมแม่โจ้16 เป็นต้น และความร่วมมือด้านอื่นๆ เพื่อให้เกิดการบูรณาการงานวิจัยพันธุ์ข้าวร่วมกัน ซึ่งจะเป็นประโยชน์ต่อพี่น้องชาวนา
รองอธิบดี กล่าวต่อไปว่า กรมการข้าวเป็นหน่วยงานที่พร้อมให้ความร่วมมือต่อยอดงานวิจัยด้านการผลิตและกระจายเมล็ดพันธุ์ รวมไปถึงส่งเสริมเชิงพื้นที่ ตลอดจนงานวิชาการต่างๆ ที่จะมาบูรณาการร่วมกันกับมหาวิทยาลัยแม่โจ้ เพื่อมาส่งเสริมพัฒนาให้กับพี่น้องชาวนาต่อไปในอนาคต
วันพุธที่ 15 ธันวาคม 2564
‘รมว.เฮ้ง’ร่วมคณะ นายก ลงปัตตานี พบปะสมาชิกกลุ่มเลี้ยงปูดำทะเล สร้างรายได้ชุมชน พร้อมเยี่ยมให้กำลังใจอาสาสมัครและบัณฑิตแรงงาน
‘รมว.เฮ้ง’ร่วมคณะ นายก ลงปัตตานี พบปะสมาชิกกลุ่มเลี้ยงปูดำทะเล สร้างรายได้ชุมชน พร้อมเยี่ยมให้กำลังใจอาสาสมัครและบัณฑิตแรงงาน
เมื่อวันที่15ธันวาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดปัตตานีเพื่อตรวจเยี่ยมการบริหารจัดการน้ำในพื้นที่เสี่ยงต่อการเกิดอุทกภัยในจังหวัดชายแดนภาคใต้และพบปะสมาชิกกลุ่มเลี้ยงปูดำทะเลและประชาชนที่เชื่อมโยงกลุ่มอาชีพปูดำไปยังอาชีพอื่นโดยมีนายเกริกไกรนาสมยนต์ผู้ตรวจราชการกรมกรมสวัสดิการและคุ้มครองแรงงานเรืออากาศเอกหญิงศุภพรอยู่วัฒนาผู้ตรวจราชการกรมสำนักงานประกันสังคมเข้าร่วมด้วยณศูนย์เรียนรู้การเพาะเลี้ยงปูทะเลบ้านโต๊ะโสมตำบลบางปูอำเภอยะหริ่งจังหวัดปัตตานี
โดยนายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายให้กระทรวงแรงงานบูรณาการช่วยเหลือและพัฒนาแรงงานไทยในพื้นที่จังหวัดชายแดนภาคใต้ที่ได้รับผลกระทบจากสถานการณ์การแพร่ระบาดของโควิด-19รวมทั้งการส่งเสริมดูแลกลุ่มวิสาหกิจชุมชนให้สามารถต่อยอดการประกอบอาชีพไปสู่ผู้ประกอบการSMEsได้ในอนาคตโดยเฉพาะกลุ่มแรงงานนอกระบบแรงงานผู้สูงอายุแรงงานคนพิการรวมทั้งกลุ่มเปราะบางเพื่อให้มีอาชีพมีรายได้ที่มั่นคงซึ่งจังหวัดยะลาเป็นเมืองท่องเที่ยวยั่งยืนคุณภาพชีวิตมั่นคงเกษตรมั่งคั่ง
ทั้งนี้มีแกนนำอาสาสมัครแรงงาน(อสร.)ระดับตำบลและบัณฑิตแรงงานจังหวัดปัตตานีซึ่งทำหน้าที่ประชาสัมพันธ์ข้อมูลข่าวสารงานและภารกิจของกระทรวงแรงงานแก่ประชาชนในพื้นที่มาร่วมให้การต้อนรับโดยนายกรัฐมนตรีได้พบปะให้กำลังใจและชื่นชมที่ช่วยเหลือภารกิจกระทรวงแรงงานและประชาชนในพื้นที่
นายธีวินท์สิริบำรุงบัณฑิตแรงงานประจำตำบลรูสะมิแลอำเภอเมืองจังหวัดปัตตานีกล่าวว่าได้ปฏิบัติหน้าที่บัณฑิตแรงงานมา14ปีแล้วมีความภาคภูมิใจที่ได้ทำหน้าที่เป็นฟันเฟืองเล็กๆในการเชื่อมโยงภารกิจกระทรวงแรงงานไปสู่ประชาชนในพื้นที่ได้อย่างถูกต้องแม่นยำในวันนี้ดีใจที่ท่านนายกรัฐมนตรีและท่านรัฐมนตรีแรงงานได้มาเยี่ยมให้กำลังในการปฏิบัติงานเพื่อสร้างความมั่นคงให้กับพวกเราและประชาชนในพื้นที่
นายฮารงเยะแลอาสาสมัครแรงงานตำบลเตราะบอนอำเภอสายบุรีจังหวัดปัตตานีกล่าวว่าปัจจุบันเป็นประธานอาสาสมัครแรงงานจังหวัดปัตตานีเราเป็นตัวแทนของประชาชนและชาวบ้านที่นำพาภารกิจของภาครัฐโดยเฉพาะหน่วยงานในสังกัดกระทรวงแรงงานจากทุกหน่วยไปสู่พี่น้องประชาชนเพื่อให้มีงานทำมีอาชีพมีรายได้อย่างมั่นคง
สำหรับสถานการณ์ด้านแรงงานจังหวัดปัตตานีมีผู้อยู่ในกำลังแรงงาน319,904คนผู้มีงานทำ301,460คนผู้ว่างงาน17,444มีสถานประกอบการในระบบประกันสังคม1,629แห่งผู้ประกันตน313,171คนมีแรงงานต่างด้าว9,306คนมีอาสาสมัครแรงงาน115คนบัณฑิตแรงงาน135คนจ่ายสิทธิประโยชน์ทดแทนกรณีว่างงานเนื่องจากเหตุสุดวิสัยแก่สถานประกอบการ243แห่งผู้ประกันตน2,985คนเป็นเงิน6,673,102.35บาท
+++++++++++++++++++
กองเผยแพร่และประชาสัมพันธ์
15ธันวาคม2564
วันศุกร์ที่ 8 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ พรรคการเมือง”
รองปลัดกระทรวงดิจิทัลฯ บรรยายพิเศษ เรื่อง “PDPA และ พรรคการเมือง”
เมื่อวันที่ 8 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทำหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ PDPA และ พรรคการเมือง เพื่อเสริมสร้างความรู้ความเข้าใจเกี่ยวกับสาระสำคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกำหนดในกฎหมาย และผลกระทบที่มีต่อ พรรคการเมืองและ สำนักงาน กกต. มีขอบเขตเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบต่อพรรคการเมือง และ สำนักงาน กกต ตลอดจน แนวทางการดำเนินงานให้สอดคล้องกับกฎหมายและกรณีศึกษา โดยรองปลัดกระทรวงดิจิทัลฯ แลกเปลี่ยนข้อคิดเห็นและตอบข้อซักถาม ระหว่างการบรรยายพิเศษ
*************************
วันศุกร์ที่ 16 กรกฎาคม 2564
“สถานการณ์โควิด-19 กรมราชทัณฑ์ ยังควบคุมได้ดี พร้อมเตรียมแผนรับมือกับการแพร่ระบาดอย่างเป็นระบบ”
“สถานการณ์โควิด-19 กรมราชทัณฑ์ ยังควบคุมได้ดี พร้อมเตรียมแผนรับมือกับการแพร่ระบาดอย่างเป็นระบบ”
ในวันศุกร์ที่ 16 กรกฎาคม เวลา 09.00 น.ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดำเนินงานตาม 5 แผนงานการป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ 41/2564 โดยมี นายนิยม เติมศรีสุข รองปลัดกระทรวงยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นายอายุตม์ สินธพพันธุ์ อธิบดีกรมราชทัณฑ์ นายวีระกิตติ์ หาญปริพรรณ์ รองอธิบดีกรมราชทัณฑ์ และเจ้าหน้าที่ที่เกี่ยวข้องเข้าร่วมประชุมผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19) และห้องประชุม 1 ชั้น 2 กรมราชทัณฑ์ อำเภอเมือง จังหวัดนนทบุรี
นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม หรือ ศบค.ยธ. เปิดเผยว่า ภาพรวมการระบาดของกรมราชทัณฑ์ พบเรือนจำระบาดเพิ่ม 1 แห่ง คือเรือนจำจังหวัดสุโขทัย ทำให้มีเรือนจำสีขาวลดลงอยู่ที่ 119 แห่ง และเรือนจำสีแดง 14 แห่ง ในวันนี้พบผู้ติดเชื้อรายใหม่เพิ่มขึ้นส่วนใหญ่จากเรือนจำแพร่ระบาดเดิม ซึ่งเป็นการตรวจหาเชื้อตามรอบในกลุ่มเสี่ยงสูงเพื่อควบคุมโรค ขณะที่มีผู้ป่วยที่รักษาหายสะสม 35,900 ราย หรือ 93% ของผู้ติดเชื้อสะสม 38,619 ราย สำหรับผู้ต้องขัง ที่ยังรักษาตัวอยู่ เป็นผู้ป่วยกลุ่มสีเขียว 74.3% สีเหลือง 24.8% และสีแดง 0.9% ผู้เสียชีวิตสะสม 47 ราย หรือ 0.1% โดยไม่มีรายงานผู้เสียชีวิตต่อเนื่องเป็นวันที่ 6
นายวัลลภ กล่าวเพิ่มเติมว่า ในที่ประชุม ศบค.ยธ. วันนี้ ยังคงเน้นย้ำเรื่องการเฝ้าระวังเชื้อจากภายนอกและการเตรียมแผนเผชิญเหตุ รวมทั้งการทำความเข้าใจขั้นตอนการปฏิบัติงานของเจ้าหน้าที่ให้ชัดเจนตามหลักระบาดวิทยา โดยเฉพาะใน 4 ประเด็นหลัก คือ 1.การเตรียมพื้นที่ให้มีความพร้อมรองรับทั้งการระบาดภายในและจากห้องกักโรค 2.การเตรียมแผนขั้นตอนการปฏิบัติงานเมื่อเกิดเหตุให้ครบถ้วนและชัดเจน 3.การเตรียมบุคลากรให้พร้อมและมีความเข้าใจในการปฏิบัติงาน และ 4.การเตรียมข้อมูล ทั้งข้อมูลด้านบุคลากร ผู้ต้องขัง สถานที่ รวมถึงเตรียมการส่งต่อข้อมูลผ่านระบบ ให้สามารถบริหารจัดการ เมื่อเกิดการระบาดได้อย่างรวดเร็วและมีประสิทธิภาพ
ทั้งนี้ ปัจจุบัน กรมราชทัณฑ์ ได้ดำเนินการฉีดวัคซีนแก่ผู้ต้องขังในเรือนจำและทัณฑสถานไปแล้ว รวมเข็มที่ 1 และเข็มที่ 2 จำนวน 84,302 โดส จากการจัดสรรตามแผนของกรมควบคุมโรค และจากแหล่งอื่น รวม 97,044 โดส ซึ่งขณะนี้ยังอยู่ระหว่างการประสานไปยังกรมควบคุมโรค เพื่อขอรับการจัดสรรวัคซีนเพิ่มเติม เพื่อทยอยฉีดให้แก่ผู้ต้องขังกลุ่มอื่นๆ จนครอบคลุมทั้งหมดต่อไป
วันพฤหัสบดีที่ 9 ธันวาคม 2564
ดีอีเอสเตือนอย่าหลงเชื่อข่าวปลอมแอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที
ดีอีเอสเตือนอย่าหลงเชื่อข่าวปลอมแอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีข่าวสารปรากฏในช่องทางต่างๆ เกี่ยวกับประเด็นเรื่อง แอปพลิเคชันเป๋าตัง เปิดให้ยืมเงินฉุกเฉิน 5 พันบาท อนุมัติไวใน 3 นาที ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดย ธนาคารกรุงไทย พบว่าประเด็นดังกล่าวนั้น เป็นข้อมูลเท็จ ทางธนาคารกรุงไทย ได้ชี้แจงว่าธนาคารไม่มีนโยบายให้สินเชื่อ หรือยืมเงินสดผ่านแอปพลิเคชันเป๋าตังแต่อย่างใด โดยแอปพลิเคชันเป๋าตัง เป็นแพลตฟอร์มด้านการเงินระบบเปิด สามารถใช้บริการแม้ไม่มีบัญชีเงินฝากของธนาคารกรุงไทย ให้บริการครอบคลุมทั้งบริการกระเป๋าเงินอิเล็กทรอนิกส์ ( E-Wallet) รองรับการทำธุรกรรมโอนเงิน เติมเงิน และชำระค่าสินค้าและบริการ บริการกระเป๋าเงินอิเลทรอนิกส์ของภาครัฐ (G-Wallet) รองรับการทำนโยบายของภาครัฐ ทั้งโครงการคนละครึ่ง เราเที่ยวด้วยกัน เราชนะ ม.33 เรารักกัน บริการกระเป๋าสุขภาพ (Health Wallet) ตรวจเช็คสิทธิด้านสุขภาพผ่านเป๋าตัง บริการด้านการลงทุนพันธบัตรของรัฐผ่านวอลเล็ต สบม. รวมถึงบริการเกี่ยวกับกองทุนกู้ยืมเพื่อการศึกษา (กยศ.) ที่ช่วยให้การจัดการบัญชีกยศ.สะดวก และรวดเร็วสามารถดูรายละเอียดเพิ่มเติมได้ที่ https://krungthai.com/th/personal/detail/201
ดังนั้นขอให้ประชาชนอย่าหลงเชื่อข้อมูลดังกล่าว หากพบ SMS อีเมล หรือ LINE ที่มีลิงก์แอบอ้างเป็นธนาคาร หรือพบเหตุผิดปกติ สามารถแจ้งผ่าน Facebook Fanpage Krungthai Care และ Krungthai Contact Center โทร 02-111-1111 ได้ตลอด 24 ชั่วโมง
ทั้งนี้ อยากขอความร่วมมือจากประชาชนในการแก้ปัญหาข่าวปลอม เมื่อได้รับข่าวสารข้อมูลผ่านโซเชียล ควรตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
*******************
วันอังคารที่ 12 เมษายน 2565
ครม.รับทราบแนวทางอภัยโทษ จัดชั้น-เลื่อนชั้นเข้มขึ้น ต้องรับโทษมาแล้วอย่างน้อย 1 ใน 3
ครม.รับทราบแนวทางอภัยโทษ จัดชั้น-เลื่อนชั้นเข้มขึ้น ต้องรับโทษมาแล้วอย่างน้อย 1 ใน 3
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 เมษายน 2565 ว่า ครม.รับทราบรายงานของกระทรวงยุติธรรมเกี่ยวกับการอภัยโทษ ซึ่งเป็นการปรับปรุงแนวทางการจัดชั้น เลื่อนชั้นนักโทษ เพื่อให้มีแนวทางที่ชัดเจนขึ้น โดยเป็นการรับข้อเสนอแนะจากคณะกรรมการตรวจสอบการดำเนินการตามกฎหมายว่าด้วยการอภัยโทษที่ตั้งโดยนายกรัฐมนตรี มีข้อสรุปดังนี้
1.ยังไม่มีความจำเป็นในการแก้ไขพระราชกฤษฎีกาพระราชทานอภัยโทษเป็นการทั่วไป พ.ศ.2564
2.นักโทษที่จะได้รับอภัยโทษ (ไม่ว่าลดโทษหรือปล่อยตัว) ต้องผ่านระยะปลอดภัย คือ ต้องรับโทษมาแล้วไม่น้อยกว่า 1 ใน 3 หรือรับโทษจำคุกมาแล้ว 8ปี (แล้วแต่ระยะเวลาใดถึงก่อน) และไม่ว่าจะเป็นนักโทษชั้นใด หลังจากนั้นจะมาดูอายุ สุขภาพ การจัดชั้น เพื่อลดโทษ ยกเว้นแต่เป็นการถวายฎีกาเฉพาะราย
3.วางหลักเกณฑ์ใหม่ที่เข้มขึ้นเกี่ยวกับการลดโทษคดีร้ายแรงในความรู้สึกของสังคม เช่น คดียาเสพติด คดีทุจริต คดีที่ศาลให้ประหารชีวิตโดยให้การลดโทษและปล่อยตัว
4.การจัดชั้นนักโทษ (ดี ดีมาก เยี่ยม) จะเข้มขึ้นและมีกฎเกณฑ์มากขึ้น
5.มีการเตรียมการล่วงหน้าไม่น้อยกว่า 30 วัน และต้องวางแผนระยะยาวล่วงหน้า
6.การออกพระราชกฤษฎีกาอภัยโทษฯ ยังคงมีความจำเป็นอยู่ตามโอกาสตามสมควร เพื่อจูงใจให้นักโทษมีความหวัง ไม่ก่อการจราจล ลดความแออัดในเรือนจำนำไปสู่การคืนคนดีกลับสู่สังคม และแสดงถึงพระมหากรุณาธิคุณ
ทั้งนี้ ที่ประชุมมอบหมายให้หน่วยงานที่เกี่ยวข้องเร่งปรับปรุงแก้ไขให้เป็นตามรายงานฉบับนี้ และสร้างการรับรู้แก่สังคมต่อไป
วันอังคารที่ 30 สิงหาคม 2565
อนุมัติ 2,923 ล้านบาท หนุนอุตสาหกรรมรถยนต์ไฟฟ้าในประเทศ
วันเสาร์ที่ 27 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมอุตสาหกรรมยานยนต์ไฟฟ้าภายในประเทศ โดยอนุมัติงบประมาณ 2,923 ล้านบาท
ดำเนินมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ ประเภท BEV
ราคาขายปลีกแนะนำไม่เกิน 2 ล้านบาทแก่ผู้ประกอบการ ได้แก่ รถยนต์ไม่เกิน 10 ที่นั่ง ขนาดแบตเตอรี่ 10 –
น้อยกว่า 30 กิโลวัตต์/ชั่วโมง อุดหนุน 70,000 บาท/คัน ขนาด 30 กิโลวัตต์/ชั่วโมงขึ้นไป อุดหนุน 150,000
บาท/คัน รถกระบะที่ผลิตในประเทศ ความจุแบตเตอรี่ 30 กิโลวัตต์/ชั่วโมงขึ้นไป อุดหนุน 150,000 บาท/คัน
และรถจักรยานยนต์ราคาขายปลีกแนะนำ ไม่เกิน 150,000 บาท อุดหนุน 18,000 บาท/คัน
เพื่อให้รถยนต์ไฟฟ้ามีราคาใกล้เคียงกับรถยนต์ทั่วไป
จูงใจให้มีการใช้งานและการผลิตภายในประเทศเพิ่มมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 1 กรกฎาคม 2565
รมว.เฮ้ง เตือน อย่าหลงเชื่อเว็บหลอกลวง งานเกษตรเกาหลี ส่งโดยกรมการจัดหางานเท่านั้น
รัฐมนตรีว่าการกระทรวงแรงงาน เผย มิจฉาชีพยกข่าวดีงานเกษตรตามฤดูกาลเกาหลีหลอกคนหางาน เตือน ติดตามข่าวจากกรมการจัดหางานก่อนโอนเงิน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากการเดินทางไปสาธารณรัฐเกาหลีเพื่อเจรจาเรื่องโควตางานเกษตรตามฤดูกาลกับเมืองต่าง ๆ และได้รับข่าวดีเมื่อสัปดาห์ที่ผ่านมา ทำให้มีกลุ่มมิจฉาชีพฉวยโอกาสหลอกลวงคนหางานโดยสร้างเพจโฆษณาชวนเชื่อ หรือเปิดบริษัทเพื่อเพิ่มความน่าเชื่อถือ หลอกคนหางานว่าสามารถพาไปทำงานเกาหลีได้ ทำให้มีผู้หลงเชื่อเป็นจำนวนมาก เกี่ยวกับเรื่องนี้พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญอย่างมาก ย้ำเตือนให้กระทรวงแรงงาน และหน่วยงานที่เกี่ยวข้องดูแลคนหางาน และตรวจสอบดำเนินคดีผู้มีพฤติการณ์หลอกลวงคนหางานอย่างถึงที่สุด
“ขอย้ำเตือนว่าลำดับแรกกระทรวงแรงงานและเมืองท้องถิ่นของประเทศเกาหลีต้องมีการทำข้อตกลง (MOU) เรียบร้อยเสียก่อน จึงจะจัดส่งแรงงานไปทำงานได้ ซึ่งขณะนี้อยู่ระหว่างดำเนินการ ปรับปรุงร่าง MOU ให้แล้วเสร็จ และจะเสนอเข้าที่ประชุมคณะรัฐมนตรีภายใน 1 เดือน จากนั้นคาดว่าจะสามารถจัดส่งแรงงานตามฤดูกาลในภาคเกษตรได้ภายใน 60 วัน โดยการจัดส่งแรงงานเกษตรตามฤดูกาล จะเป็นแบบรัฐบาล (กรมการจัดหางาน) จัดส่งเท่านั้น ขออย่าหลงเชื่อผู้แอบอ้างว่าสามารถพาท่านไปทำงานเกาหลี และงานเกษตรตามฤดูกาลเป็นงานระยะสั้น 6 - 8 เดือน ผู้ที่ไม่มีความเชี่ยวชาญภาษาต่างประเทศก็สามารถสมัครทำงานได้ เพราะนายจ้างไม่มีข้อจำกัดด้านภาษา”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า นายสุชาติ ชมกลิ่น รัฐมนตรีว่าการกระทรวงแรงงาน ได้สั่งการกรมการจัดหางานประชาสัมพันธ์เกี่ยวกับการหลอกลวงดังกล่าวในทุกช่องทาง และตรวจสอบสื่อโซเซียลมีเดียต่าง ๆ เมื่อมีการโพสต์ข้อความชักชวนคนหางาน ไปทำงานในต่างประเทศที่อาจเข้าข่ายกระทำความผิดตามพระราชบัญญัติจัดหางานและคุ้มครองคนหางาน พ.ศ. 2528 โดยผู้ใดจัดหางานให้คนหางานเพื่อไปทำงานในต่างประเทศ โดยไม่ได้รับใบอนุญาตจากนายทะเบียนจัดหางานกลาง ต้องระวางโทษจำคุกตั้งแต่ 3 ปี - 10 ปี หรือปรับตั้งแต่ 60,000 บาท - 200,000 บาท หรือทั้งจำทั้งปรับ และการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ โดยปีงบประมาณ พ.ศ. 2565 มีการดำเนินคดีสาย/นายหน้าเถื่อนแล้ว 88 ราย พบการหลอกลวงคนหางานทั้งสิ้น 115 คน คิดเป็นมูลค่าความเสียหาย จำนวน 10,730,600 บาท
ทั้งนี้ ผู้ที่สนใจเดินทางไปทำงานเกษตรตามฤดูกาลที่เกาหลี สามารถลงทะเบียนได้ที่เว็บไซต์ toea.doe.go.th ของกองบริหารแรงงานไทยไปต่างประเทศ และติดตามข่าวสารจากกรมการจัดหางานอย่างใกล้ชิดที่ เว็บไซต์ doe.go.th/overseas หรือสอบถามได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 - 10
วันอังคารที่ 29 มิถุนายน 2564
การลงทะเบียนและการเปลี่ยนการเข้าร่วมโครงการยิ่งใช้ยิ่งได้
โครงการยิ่งใช้ยิ่งได้เปิดลงทะเบียนตั้งแต่วันที่ 21 มิ.ย.2564 ได้สิ้นสุดการเปลี่ยนโครงการเมื่อวันที่ 28 มิ.ย2564 โดยมีประชาชนทำลงทะเบียน 4.52 แสนคน ซึ่งเมื่อตรวจสอบรายการลงทะเบียนซ้ำและลงทะเบียนไม่สำเร็จ ลงทะเบียนสำเร็จจำนวน 4.18 แสนคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการยิ่งใช้ยิ่งได้ที่เปิดให้ลงทะเบียนตั้งแต่วันที่ 21 มิถุนายน 2564 ได้สิ้นสุดการให้เปลี่ยนโครงการเมื่อวันที่ 28 มิถุนายน 2564 โดยมีประชาชนทำการลงทะเบียนจำนวน 4.52 แสนคน ซึ่งเมื่อตรวจสอบรายการลงทะเบียนซ้ำและลงทะเบียนไม่สำเร็จแล้ว มีประชาชนลงทะเบียนสำเร็จจำนวน 4.18 แสนคน ซึ่งรวมถึงผู้ที่เปลี่ยนมาจากโครงการคนละครึ่ง ระยะที่ 3 จำนวน 2.46 แสนคน ทั้งนี้ ประชาชนยังสามารถลงทะเบียนโครงการยิ่งใช้ยิ่งได้ผ่านเว็บไซต์ www.ยิ่งใช้ยิ่งได้.com ได้อย่างต่อเนื่องตั้งแต่เวลา 06.00 – 22.00 น. ของทุกวัน จนกว่าจะครบ 4 ล้านคน สำหรับผู้ที่เคยเข้าร่วมโครงการของรัฐแล้วสามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง
โฆษกกระทรวงการคลังได้ให้ข้อมูลเพิ่มเติมว่า เพื่อให้สอดคล้องกับมาตรการป้องกันและควบคุมการแพร่ระบาดของ COVID - 19 ของภาครัฐ และส่งเสริมให้มีการใช้จ่ายตามวัตถุประสงค์ของโครงการในการฟื้นฟูเศรษฐกิจโดยการกระตุ้นการบริโภคภายในประเทศ สำนักงานเศรษฐกิจการคลังอยู่ระหว่างเตรียมเสนอกระทรวงการคลังเพื่อเสนอต่อคณะกรรมการกลั่นกรองการใช้จ่ายเงินกู้ในการพิจารณาขยายระยะเวลาใช้จ่ายที่จะได้รับ e - Voucher จากแต่เดิมสิ้นสุดวันที่ 30 กันยายน 2564 เป็นสิ้นสุดวันที่ 30 พฤศจิกายน 2564 พร้อมทั้งขยายยอดใช้จ่ายสูงสุดที่จะนำมาคำนวณสิทธิ e - Voucher ต่อวัน จากเดิม 5,000 บาทต่อคนต่อวัน เป็น 10,000 บาทต่อคนต่อวัน ซึ่งการขยายยอดใช้จ่ายดังกล่าวจะเริ่มวันที่ 15 กรกฎาคม 2564 และจะไม่มีผลในการคำนวณคืน e - Voucher ย้อนหลัง โดยการใช้จ่ายในช่วงวันที่ 1–14 กรกฎาคม 2564 จะจำกัดวงเงินใช้จ่ายสูงสุดที่จะนำมาคำนวณสิทธิ e - Voucher ไม่เกิน 5,000 บาทต่อคนต่อวันเท่านั้น และตั้งแต่วันที่ 15 กรกฎาคม – 30 พฤศจิกายน 2564 จะจำกัดวงเงินใช้จ่ายสูงสุดที่จะนำมาคำนวณสิทธิ e - Voucher ไม่เกิน 10,000 บาทต่อคนต่อวัน โดยจะยังคงได้รับสิทธิ e - Voucher สะสมสูงสุดไม่เกิน 7,000 บาทต่อคนเท่าเดิม ตลอดระยะเวลาโครงการ
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จำกัด (มหาชน) โทร. 02-111-1122
วันอาทิตย์ที่ 7 พฤศจิกายน 2564
รัฐมนตรีว่าการกระทรวงยุติธรรม เผยกรมราชทัณฑ์เตรียมนำร่องใช้ที่นอนทัณฑสถานหญิงกลาง-เรือนจำพิเศษกรุงเทพบางแดน พร้อมขยายพื้นที่เป็น 1.6 ตารางเมตร ตามนโยบาย
รัฐมนตรีว่าการกระทรวงยุติธรรม เผยกรมราชทัณฑ์เตรียมนำร่องใช้ที่นอนทัณฑสถานหญิงกลาง-เรือนจำพิเศษกรุงเทพบางแดน พร้อมขยายพื้นที่เป็น 1.6 ตารางเมตร ตามนโยบาย
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในส่วนของข้อเสนอของตนที่ให้กรมราชทัณฑ์ไปพิจารณาการปรับให้ผู้ต้องขังมีที่นอน ล่าสุดกรมราชทัณฑ์ได้รายงานว่า กำลังจะทดลองใช้ที่ทัณฑสถานหญิงกลาง และเรือนจำพิเศษกรุงเทพฯในบางแดน เพื่อเป็นการทดสอบผลดีผลเสีย โดยที่นอนจะมีความหนาประมาณ 10 เซนติเมตร ส่วนเรื่องการขยายพื้นที่นอนจากที่ขณะนี้มี 1.2 ตร.ม. เป็น 1.6 ตร.ม. ตามนโยบายที่เราได้กำหนดไว้ เพื่อให้การปฏิบัติเป็นไปตามหลักที่สอดคล้องกับสิทธิมนุษยชนและนานาประเทศ ขณะนี้กรมราชทัณฑ์ได้ปรับอัตราความจุของเรือนจำต่างๆทั่วประเทศแล้ว โดยเมื่อสถานการณ์โควิด-19​ ดีขึ้น​ จะมีการเกลี่ยย้าย​ ผู้ต้องขังเพื่อให้สอดคล้องกับความจุของแต่ละเรือนจำต่อไป
นายสมศักดิ์ กล่าวอีกว่า จากนโยบายที่ตนได้ให้ไว้ในตอนแถลงนโยบาย เราพยายามเร่งดำเนินการให้เรียบร้อย เพื่อให้ผู้ต้องขังได้รับสิทธิสอดคล้องกับระบบของนานาประเทศและมีสิทธิตามหลักสิทธิมนุษยชน และเมื่อผู้ต้องขังมีที่นอนกว้างขึ้นจะทำให้ไม่เกิดความเครียด และยังเป็นการป้องกันโรคติดต่อต่างๆได้ดีขึ้นด้วย
วันพฤหัสบดีที่ 9 กันยายน 2564
นายกฯ ลงนามแต่งตั้งคณะทำงานตรวจสอบดำเนินการตามสัญญาดำเนินกิจการดาวเทียมสื่อสารภายในประเทศ
นายกฯ ลงนามแต่งตั้งคณะทำงานตรวจสอบดำเนินการตามสัญญาดำเนินกิจการดาวเทียมสื่อสารภายในประเทศ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี ลงนามคำสั่งแต่งตั้งคณะกรรมการตรวจสอบการดำเนินการตามสัญญาดำเนินกิจการดาวเทียมสื่อสารภายในประเทศ โดยมี นายวิษณุ เครืองาม รองนายกรัฐมนตรี เป็นที่ปรึกษา พลเอกวิทวัส รชตะนันทน์ อดีตประธานผู้ตรวจการแผ่นดิน เป็นประธานกรรมการ นายมงคลชัย สมอุดร รองปลัดสำนักนายกรัฐมนตรี เป็นกรรมการและเลขานุการ
คณะกรรมการ ฯ มีอำนาจในการตรวจสอบข้อเท็จจริง ความเป็นมา และการดำเนินการต่าง ๆ ตามสัญญาดำเนินกิจการดาวเทียมสื่อสารภายในประเทศ ระหว่างกระทรวงคมนาคม และบริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด รวมถึงนิติสัมพันธ์อื่นที่เกี่ยวเนื่องกับสัญญาดังกล่าวในสมัยรัฐบาลต่าง ๆ ตั้งแต่เริ่มแรกจนถึงปัจจุบัน การปฏิบัติหรือละเว้นการปฏิบัติตามคำพิพากษาศาลฎีกาแผนกคดีอาญาของผู้ดำรงตำแหน่งทางการเมืองและข้อเสนอแนะของคณะกรรมการ ป.ป.ช. ที่เสนอมายังคณะรัฐมนตรีในเรื่องนี้ ตลอดจนให้คำแนะนำแก่กระทรวงดิจิทัลเพื่อเศรษฐกิจและสังคม ในการเจรจาและดำเนินการในเรื่องดังกล่าว และการดำเนินการตามมติคณะรัฐมนตรีเมื่อวันที่ 7 กันยายน 2564 การหาผู้ต้องรับผิดชอบในความเสียหายที่รัฐและประชาชนได้รับ และการแก้ไขปัญหาการดำเนินการภายหลังสัญญาสิ้นสุดโดยกำหนดกรอบในการเจรจาระหว่างคู่สัญญาให้ได้ข้อยุติที่เป็นธรรมและเกิดประโยชน์สูงสุด โดยให้รับฟังข้อคิดเห็นและข้อเสนอแนะจากบุคคลภายนอกได้ ทั้งนี้ ยังให้ประธานกรรมการรายงานผลการตรวจสอบ พร้อมกับข้อเสนอแนะหรือแนวทางการแก้ปัญหาที่จะเป็นประโยชน์แก่ประเทศชาติต่อนายกรัฐมนนตรีเป็นระยะ ๆ ด้วย
โฆษกประจำสำนักนายกรัฐมนตรี ยังเปิดเผยว่า เพื่อให้การตรวจสอบการดำเนินการต่าง ๆ ตามสัญญา และการเตรียมความพร้อมของภาครัฐเมื่อสิ้นสุดสัญญา ซึ่งสัญญาดำเนินกิจการดาวเทียมสื่อสารภายในประเทศระหว่างกระทรวงคมนาคม และบริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด ซึ่งมีระยะเวลาดำเนินการ 30 ปี ตั้งแต่วันที่ลงนาม คือ 11 กันยายน 2534 จะสิ้นสุดภายในวันที่ 10 กันยายน 2564 นี้ เพื่อให้เป็นไปตามกฎหมายและระเบียบที่เกี่ยวข้อง ให้เกิดประโยชน์สูงสุดแก่ประเทศชาติและประชาชน ในการรักษาไว้ซึ่งคลื่นความถี่และสิทธิในการเข้าใช้วงโคจรดาวเทียมอันเป็นสมบัติของชาติด้วย
....................................
วันพุธที่ 23 มิถุนายน 2564
ไทยส่งออกมะม่วงได้มากเป็นอันดับ 7 ของโลก
วันศุกร์ที่ 21 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผลผลิตมะม่วงสดของไทยกำลังได้รับความนิยมสูงจนส่งออกได้มากเป็นอันดับ 2 ของอาเซียน และเป็นอันดับ 7 ของโลก โดยในไตรมาสแรกของปีนี้ มีมูลค่าการส่งออกราว 25 ล้านเหรียญสหรัฐ โดยพันธุ์มะม่วงที่ได้รับความนิยมจากทั่วโลก ได้แก่ น้ำดอกไม้ มหาชนก และเขียวเสวย มีตลาดการค้าที่สำคัญ 5 อันดับแรก คือประเทศคู่ค้าตามความตกลงการค้าเสรี FTA ได้แก่ มาเลเซีย เวียดนาม เกาหลีใต้ ฮ่องกง และจีน นอกจากนี้ ประเทศคู่ค้าตาม FTA จำนวน 15 ประเทศ ยังยอมให้มีการนำเข้ามะม่วงสดจากไทยได้ โดยไม่เก็บภาษีอีกด้วย ได้แก่ อินโดนีเซีย ฟิลิปปินส์ สิงคโปร์ บูรไน เวียดนาม เมียนมา มาเลเซีย จีน ญี่ปุ่น ฮ่องกง ออสเตรเลีย นิวซีแลนด์ อินเดีย ชิลี และเปรู
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 22 ธันวาคม 2564
เริ่มแล้ว! พาณิชย์ลดราคาช่วยประชาชน Lot 16 New Year Grand Sale 2022 ถึง 31 ม.ค. 65
.....
กระทรวงพาณิชย์ร่วมกับผู้ประกอบการห้างร้าน โรงแรม โรงพยาบาล ศูนย์บริการรถยนต์ ปั๊มน้ำมัน โรงภาพยนตร์ ผู้ให้บริการอินเตอร์เน็ตและแพลตฟอร์มออนไลน์ รวม 230 ราย 32,730 สาขาทั่วประเทศ จัดแคมเปญรับปีใหม่ลดค่าครองชีพให้ประชาชนกับ “พาณิชย์ลดราคาช่วยประชาชน New Year Grand Sale 2022” ตั้งแต่วันนี้ - 31 ม.ค. 65 ลดราคาสินค้าและบริการสูงสุด 86% ใน 3 กลุ่ม
.
กลุ่มที่ 1 : สินค้า - บริการที่ใช้ในชีวิตประจำวัน เช่น อาหาร เครื่องดื่ม ของใช้ในบ้าน เครื่องครัว เครื่องใช้ไฟฟ้า ยานยนต์ อุปกรณ์ช่าง สินค้าเบ็ดเตล็ด
กลุ่มที่ 2 : บริการ เช่น บริการทางการแพทย์ ที่พัก ร้านอาหาร ศูนย์บริการ รถยนต์ ธนาคาร ปั๊มน้ำมัน อินเทอร์เน็ต ประกันภัย เป็นต้น
กลุ่มที่ 3 : กลุ่มแพลตฟอร์มและโลจิสติกส์ ทั้งร้านอาหาร สินค้า การขนส่งโลจิสติกส์
.
ตั้งเป้ากระตุ้นการจับจ่ายในช่วงสิ้นปี 64 – ต้นปี 65 พร้อมบรรเทาภาระค่าครองชีพประชาชน และเพิ่มยอดขายให้ภาคเอกชน โดยคาดว่าจะมีเงินหมุนเวียนในระบบเศรษฐกิจกว่า 7,000 ล้านบาท
#ไทยคู่ฟ้า#ร่วมต้านโควิด19
-------------------
วันอังคารที่ 26 ตุลาคม 2564
นายกรัฐมนตรีร่วมประชุมสุดยอดอาเซียน ครั้งที่ 38 และ 39
วันอังคารที่ 26 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน ครั้งที่ 38 และ 39 และการประชุมที่เกี่ยวข้อง ซึ่งบูรไนดาลุสซาลามเป็นประธานการประชุมผ่านระบบทางไกลระหว่างวันที่ 26-28 ต.ค.2564 ณ ตึกภักดีบดินทร์ ทำเนียบรัฐบาล โดยการประชุมครั้งนี้จัดขึ้นภายใต้แนวคิดหลัก “เราห่วงใย เราเตรียมพร้อม เรารุ่งเรือง” We care, We prepare, We prosper ซึ่งนายกรัฐมนตรีจะเข้าร่วมการประชุมในกรอบอาเซียนทั้งหมดจำนวน 14 การประชุม ครอบคลุมถึงความร่วมมือทุกด้าน เพื่อต่อสู้กับความท้าทายที่เกิดขึ้นในปัจจุบัน ได้แก่ การแพร่ระบาดของโรคโควิด-19 ความผันผวนทางภูมิรัฐศาสตร์ การรับมือภัยพิบัติ และสถานการณ์ในภูมิภาคทั้งด้านความมั่นคงและเศรษฐกิจ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 30 สิงหาคม 2564
กรมบังคับคดีเปิดช่องทางออนไลน์ในการวางชำระเงินและขอรับเงินในคดีแพ่ง ลดสัมผัส เลี่ยงโควิด
....
กรมบังคับคดีเปิดช่องทางการให้บริการในการวางชำระเงินและการขอรับเงินในคดีแพ่งผ่านระบบอิเล็กทรอนิกส์เพื่ออำนวยความสะดวกให้กับประชาชนไม่ต้องเดินทางมาติดต่อราชการด้วยตนเอง ลดการสัมผัส ในช่วงการแพร่ระบาดของโควิด-19
.
สามารถวางชำระเงินคดีแพ่งผ่านระบบอิเล็กทรอนิกส์ (e-Filing) ในกรณียื่นคำร้องขอตั้งเรื่องยึดทรัพย์ และอายัดทรัพย์โดยคู่ความ ผู้มีส่วนได้เสีย ผ่านเว็บไซต์www.led.go.thในหัวข้อ “E-SERVICE”และกดเลือกระบบ “การยื่นคำร้องทางอิเล็กทรอนิกส์” และพิมพ์ใบแจ้งการชำระเงิน (PAY IN SLIP) ไปชำระเงินผ่านธนาคารกรุงไทย จำกัด (มหาชน) ทุกสาขาทั่วประเทศ หรือชำระเงินผ่านระบบธนาคาร (mobile-banking) ได้ที่ธนาคารทุกแห่งทั่วประเทศ
.
ส่วนการขอรับเงินในคดีแพ่ง คู่ความ ผู้มีส่วนได้เสีย สามารถยื่นคำร้องขอรับเงินพร้อมแนบสำเนาสมุดบัญชีธนาคารเพื่อรับเงินโอนส่วนได้ต่างๆ เข้าบัญชี โดยผู้รับจะต้องเป็นผู้เสียค่าธรรมเนียมในการโอน (หากมี) ซึ่งกรมบังคับคดีจะโอนเงินเข้าบัญชีของผู้ที่เป็นตัวความเท่านั้น
.
สอบถามข้อมูลเพิ่มเติม ผ่านทางไลน์ Open Chat ที่เว็บไซต์www.led.go.thคลิก “E-SERVICE” กดเลือกระบบ “ช่องทางติดต่อหน่วยงานสังกัดกรมบังคับคดีในช่วงสถานการณ์โควิด” และสแกน QR Code ของหน่วยงานที่ต้องการติดต่อได้เลย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 6 กรกฎาคม 2565
“อนุทิน” ร่วมพิธีลงนามสัญญาจัดหาแอนติบอดีสำเร็จรูป หรือ LAAB กับแอสตร้าฯ ใช้ดูแลป้องกัน “โควิด” ในผู้ป่วยภูมิคุ้มกันต่ำ
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดหาแอนติบอดีสำเร็จรูป แบบ Long Acting Antibodies (LAAB) ระหว่างกรมควบคุมโรคและแอสตร้าเซนเนก้า จำนวน 2.5 แสนโดส
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดหาแอนติบอดีสำเร็จรูป แบบLong Acting Antibodies (LAAB) ระหว่างกรมควบคุมโรคและแอสตร้าเซนเนก้า จำนวน 2.5 แสนโดสเพื่อใช้ป้องกันการติดเชื้อในกลุ่มผู้ป่วยไตวายเรื้อรัง ปลูกถ่ายอวัยวะ หรือปลูกถ่ายไขกระดูกและได้รับยากดภูมิคุ้มกัน ซึ่งเป็นกลุ่มผู้ป่วยที่มีความเสี่ยงอาการรุนแรงและเสียชีวิตจากโควิด19 โดยเปลี่ยนจากวัคซีนแอสตร้าเซนเนก้าจำนวนหนึ่งมาเป็น LAAB ด้วยกรอบงบประมาณเดิม ไม่ต้องเสียเงินเพิ่ม
วันนี้ (6 กรกฎาคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาจัดหาแอนติบอดีสำเร็จรูป แบบ Long Acting Antibodies (LAAB) เพื่อการป้องกันโควิด 19 ระหว่าง นพ.โอภาส การย์กวินพงศ์ อธิบดีกรมควบคุมโรค และนายเจมส์ ทีก ประธานบริษัท แอสตร้าเซนเนก้า (ประเทศไทย) จำกัด โดยมี นพ.เกียรติภูมิ วงศ์รจิต ปลัดกระทรวงสาธารณสุข และผู้บริหารทั้ง 2 หน่วยงานเข้าร่วมเป็นสักขีพยาน
นายอนุทินกล่าวว่า ที่ผ่านมากระทรวงสาธารณสุข โดยกรมควบคุมโรคได้ลงนามจัดหาวัคซีนโควิด19 ของแอสตร้าเซนเนก้า ซึ่งเป็นวัคซีนชนิดไวรัลเวกเตอร์ เพื่อเข้ามาสร้างภูมิคุ้มกันให้แก่คนในประเทศ อย่างไรก็ตามยังมีประชากรบางกลุ่มที่รับวัคซีนแล้ว ร่างกายไม่สามารถสร้างภูมิคุ้มกันได้ดีหรือภูมิคุ้มกันตกลงอย่างรวดเร็ว ทำให้มีความเสี่ยงติดเชื้อโควิดแล้วป่วยอาการหนักและเสียชีวิตได้ ได้แก่ กลุ่มผู้ป่วยไตวายเรื้อรัง ปลูกถ่ายอวัยวะ หรือปลูกถ่ายไขกระดูกและได้รับยากดภูมิคุ้มกัน โดยเฉพาะผู้ป่วยไตวายเรื้อรังที่มีการเสียชีวิตจากโรคโควิด 19 ทุกวันดังนั้น ศูนย์บริหารสถานการณ์โควิด19 (ศบค.) มอบหมายให้กระทรวงสาธารณสุขดำเนินการจัดหาแอนตีบอดีสำเร็จรูปแบบ Long Acting Antibodies (LAAB) มาใช้ในการดูแลกลุ่มเสี่ยงดังกล่าว เพื่อป้องกันการป่วยหนักและเสียชีวิตจากโควิด 19
สำหรับLAAB เป็นแอนติบอดีที่ออกฤทธิ์ยาว มีส่วนประกอบ 2 ชนิด คือ Tixagemab 150 มิลลิกรัม และ Cilgavimab 150 มิลลิกรัม ผ่านการรับรองใช้แบบในภาวะฉุกเฉินที่สหรัฐอเมริกาและอังกฤษแล้ว ล่าสุด สำนักงานคณะกรรมการอาหารและยา (อย.) ของประเทศไทยได้อนุมัติให้ใช้ในภาวะฉุกเฉินเช่นกันเมื่อวันที่27 มิถุนายน 2565มีข้อบ่งใช้ในผู้ที่ภูมิคุ้มกันต่ำ ตั้งแต่อายุ 12 ปีขึ้นไป มีน้ำหนักตัวไม่น้อยกว่า 40 กิโลกรัม โดยให้ก่อนการสัมผัสโรค ด้วยการฉีดเข้ากล้ามเนื้อทุก 6 เดือน มีประสิทธิผลร้อยละ 83 ในการลดความเสี่ยงอาการรุนแรงของโควิด และจากการศึกษาพบว่ามีความคุ้มค่าทางเศรษฐศาสตร์
นายอนุทินกล่าวว่า การลงนามในครั้งนี้จะจัดหาแอนตีบอดีสำเร็จรูป หรือLAAB เข้ามาจำนวนกว่า 2.5 แสนโดสโดยไม่ต้องใช้งบประมาณในการจัดหาเพิ่มเติม เนื่องจากเป็นการลงนามขอปรับสัญญากับบริษัทแอสตร้าเซนเนก้า (ประเทศไทย) เพื่อเปลี่ยนวัคซีนแอสตร้าเซนเนก้าบางส่วนมาเป็นLAAB ภายในกรอบวงเงินงบประมาณเดิมที่ ครม.อนุมัติ ซึ่งทำให้เรามีทั้งวัคซีนและแอนตีบอดีสำเร็จรูปมาดูแลประชาชนได้ครอบคลุมมากขึ้น
************************************** 6 กรกฎาคม 2565
วันเสาร์ที่ 13 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 12 จังหวัดประจำวันที่ 13 พฤศจิกายน 2564 เวลา 08.30 น. สัญจรผ่านได้ 19 สายทาง ไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 13 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 12 จังหวัด รวม 30 สายทาง สัญจรผ่านได้ 19 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 13 พฤศจิกายน 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 12 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลำภู พระนครศรีอยุธยา เพชรบุรี สุพรรณบุรี นครปฐม และชุมพร รวม 30 สายทาง สามารถสัญจรผ่านได้ 19 สายทาง และไม่สามารถสัญจรผ่านได้ 11 สายทาง แบ่งเป็น น้ำท่วมสูง 10 สายทาง (10 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.012 ถนนเชิงลาดสะพานใหม่นาหนองไผ่ - กระโพ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 1+600 - 7+000)
3. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 1+200 - 3+400)
4. สายทาง สร.022 สะพานมิตรภาพบะ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
5. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 60 เซนติเมตร (ช่วง กม. ที่ 1+250 - 1+725)
6. สายทาง รอ.015 สะพานสามสัมพันธ์ (สะพานข้ามแม่น้ำมูล) อำเภอโพนทราย จังหวัดร้อยเอ็ด น้ำท่วมสูง 40 เซนติเมตร (ช่วง กม. ที่ 0+010 - 0+810)
7. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 80 เซนติเมตร (ช่วง กม. ที่ 2+050 - 3+500)
8. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 3+575 - 6+550)
9. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 5+200 - 8+530)
10. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วมสูง 50 เซนติเมตร (ช่วง กม. ที่ 0+100 - 0+800)
11. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วมสูง 40 เซนติเมตร (กม. ที่ 0+300)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
วันศุกร์ที่ 12 พฤศจิกายน 2564
นายกฯ ร่วมพิธีรับมอบตำแหน่งการเป็นเจ้าภาพเอเปค ประกาศแนวคิดหลัก “เปิดกว้างสร้างสัมพันธ์ เชื่อมโยงกัน สู่สมดุล” พร้อมต้อนรับผู้นำเขตเศรษฐกิจทุกคนในปี 2565
นายกฯ ร่วมพิธีรับมอบตำแหน่งการเป็นเจ้าภาพเอเปค ประกาศแนวคิดหลัก “เปิดกว้างสร้างสัมพันธ์ เชื่อมโยงกัน สู่สมดุล” พร้อมต้อนรับผู้นำเขตเศรษฐกิจทุกคนในปี 2565
วันนี้ (วันที่ 12 พฤศจิกายน 2564) เวลา 20.45 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมพิธีส่งมอบการเป็นเจ้าภาพเอเปค โดยนางสาวจาซินดา อาร์เดิร์น นายกรัฐมนตรีนิวซีแลนด์ เป็นผู้ส่งมอบและนายกรัฐมนตรีของไทยเป็นผู้รับมอบ นายธนะกร วังบุญคงชนะ โฆษกประจำสำนักนายกรัฐมนตรีได้กล่าวถึงสาระสำคัญของพิธี ดังนี้
นายกรัฐมนตรีนิวซีแลนด์ได้กล่าวถ้อยแถลงถึงหัวข้อหลักการเป็นเจ้าภาพของนิวซีแลนด์ ร่วมกัน ทำงาน เติบโต ไปด้วยกัน (Join, Work, Grow. Together.) ซึ่งหัวข้อหลักนี้ตั้งอยู่หลักของความเป็นหนึ่งใจเดียวกัน และการทำงานเป็นทีม ได้รับแรงบันดาลใจมาจากสุภาษิตเมารี ชาวเมารีในชุมชนร่วมกันสร้างเรือเดินสมุทรที่ยิ่งใหญ่ที่เรียกว่า waka หรือ เรือแคนู เช่นเดียวกับการสร้างความรุ่งเรืองในเอเปคทุกเขตเศรษฐกิจต้องทำงานร่วมกันเพื่อก้าวไปข้างหน้า นิวซีแลนด์ขอบคุณที่ได้มีส่วนในการสนับสนุนเอเปคด้วยการเป็นเจ้าภาพเอเปคปี ค.ศ. 2564 และในวันนี้ นิวซีแลนด์จะส่งมอบการเป็นเจ้าภาพเอเปคปี ค.ศ. 2022 ให้ประเทศไทย เชื่อมั่นว่าไทยจะขับเคลื่อนเรือแคนูเอเปคของเราด้วยความกระตือรือร้น ความสร้างสรรค์ และความเฉลียวฉลาด และได้ส่งมอบไม้พายให้นายกรัฐมนตรีไทยในตอนท้าย
ในโอกาสนี้ นายกรัฐมนตรีได้กล่าวถึง ทีมเอเปคนิวซีแลนด์ที่นำพาทุกคนร่วมการเดินทางเพื่อฟื้นฟูและฟื้นคืนได้เป็นอย่างดี ผมขอขอบคุณที่ท่านได้ส่งมอบไม้พาย ‘waka’ ให้ประเทศไทย เพื่อขับเคลื่อนเรือเอเปคต่อไป ประเทศไทยรู้สึกเป็นเกียรติอย่างยิ่งที่จะเป็นเจ้าภาพจัดการประชุมเอเปคประจำปี ค.ศ. 2022 (พ.ศ. 2565) ขอยืนยันว่าจะสานต่อการร่วมกัน ทำงาน และเติบโตไปด้วยกัน และนายกรัฐมนตรีได้เชิญชวน ผู้นำเขตเศรษฐกิจทุกคน ร่วมกัน ‘สาน’ ความเข้มแข็ง และความมุ่งมั่น ในการบรรลุความตั้งใจที่จะสร้างประชาคมเอเชีย-แปซิฟิกที่ เปิดกว้าง มีพลวัต ยืดหยุ่น และสงบสุข เพื่อคนรุ่นหลัง ทั้งนี้ นายกรัฐมนตรีได้ประกาศแนวคิดหลักการประชุมเอเปคประจำปี 2565 “เปิดกว้างสร้างสัมพันธ์ เชื่อมโยงกัน สู่สมดุล” เพื่อเปิดกว้างสำหรับทุกโอกาส เชื่อมโยงในทุกมิติ และสมดุลในทุกด้าน และยืนยันว่าประเทศไทยพร้อมต้อนรับครอบครัวเอเปคและแขกผู้มาเยือนสู่ประเทศไทยในเดือนพฤศจิกายนปีหน้า
วันศุกร์ที่ 29 ตุลาคม 2564
รมว.ยุติธรรม ประชุมคณะกรรมการประสานงานแก้ไขปัญหาหนี้สิน ของกองทุนเงินให้กู้ยืมเพื่อการศึกษา (กยศ.)
รมว.ยุติธรรม ประชุมคณะกรรมการประสานงานแก้ไขปัญหาหนี้สิน ของกองทุนเงินให้กู้ยืมเพื่อการศึกษา (กยศ.)
ในวันศุกร์ที่ ๒๙ ตุลาคม ๒๕๖๔ เวลา ๑๓.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการประสานงานแก้ไขปัญหาหนี้สินของกองทุนเงินให้กู้ยืมเพื่อการศึกษา (กยศ.) ครั้งที่ ๑/๒๕๖๔ เพื่อแก้ไขปัญหาหนี้สินของกองทุนฯ อย่างเร่งด่วนในลักษณะของการบูรณาการร่วมกันอย่างเป็นระบบ โดยหน่วยงานที่เกี่ยวข้อง ทั้งก่อนศาลมีคำพิพากษา และศาลมีคำพิพากษาแล้ว โดยมี นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายโฆสิต สุวินิจจิต คณะที่ปรึกษารัฐมนตรีว่าการกระทรวงยุติธรรม และนายวิวรรธนไชย ณ กาฬสินธุ์ คณะที่ปรึกษารัฐมนตรีว่าการกระทรวงยุติธรรม นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี นายเสกสรร สุขแสง รองอธิบดีกรมบังคับคดี พร้อมด้วยคณะกรรมการประสานงานแก้ไขปัญหาหนี้สินของกองทุนเงินให้กู้ยืมเพื่อการศึกษา เข้าร่วมประชุม ผ่านระบบการประชุมทางไกล (Video Conference) และห้องประชุม ๐๕-๐๑ อาคารกระทรวงยุติธรรม
จากข้อมูลระหว่างปี พ.ศ. ๒๕๕๔ - ๒๕๖๔ มีจำนวนหมายบังคับคดีในคดีกองทุนเงินให้กู้ยืมเพื่อการศึกษาเป็นเจ้าหนี้ตามคำพิพากษาที่ยังไม่พ้นระยะเวลาการบังคับคดี จำนวน ๖๑,๕๘๖ คดี ทุนทรัพย์รวม ๘,๒๘๓,๐๒๖,๐๒๒.๔๑ บาท โดยกรมบังคับคดี ได้จัดโครงการช่วยเหลือลูกหนี้กองทุนเงินให้กู้ยืมเพื่อการศึกษา ในช่วงระหว่างเดือนตุลาคมถึงธันวาคม ๒๕๖๔ จำนวน ๒ โครงการ เพื่อบรรเทาความเดือดร้อนให้ลูกหนี้และเป็นการไกล่เกลี่ยเชิงรุก ได้แก่ ๑) โครงการเอื้ออาทรไกล่เกลี่ยหนี้กองทุนเงินให้กู้ยืมเพื่อการศึกษา (กยศ.) หลังศาลมีคำพิพากษา ระหว่างวันที่ ๑๕ ตุลาคม ถึง ๓๑ ธันวาคม ๒๕๖๔ ณ ศูนย์ไกล่เกลี่ยข้อพิพาท กรมบังคับคดี และสำนักงานบังคับคดีจังหวัด/สาขาทั่วประเทศ จำนวน ๑๑๗ แห่ง ๒) โครงการมหกรรมไกล่เกลี่ยช่วยเหลือลูกหนี้ ๔ ภาค ระหว่างวันที่ ๑ พฤศจิกายน ถึง ๓๑ ธันวาคม ๒๕๖๔ ณ ศูนย์ไกล่เกลี่ยข้อพิพาท กรมบังคับคดี สำนักงานบังคับคดีจังหวัดเชียงใหม่ สำนักงานบังคับคดีจังหวัดพิษณุโลก สำนักงานบังคับคดีจังหวัดขอนแก่น สำนักงานบังคับคดีจังหวัดชลบุรี สำนักงานบังคับคดีจังหวัดสงขลา และสำนักงานบังคับคดีจังหวัดสุราษฎร์ธานี รวมทั้งสิ้น ๗ แห่ง
โดยแนวทางการดำเนินการของคณะกรรมการแก้ไขปัญหาหนี้สินของกองทุนเงินให้กู้ยืมเพื่อการศึกษา แบ่งออกเป็น ๒ แนวทาง ประกอบด้วย ๑) แนวทางการแก้ไขการชำระหนี้สินของลูกหนี้กองทุนเงินให้กู้ยืมเพื่อการศึกษาก่อนฟ้อง ๒) แนวทางแก้ไขการชำระหนี้สินของลูกหนี้กองทุนเงินให้กู้ยืมเพื่อการศึกษาหลังศาลมีคำพิพากษา
นอกจากนี้ คณะกรรมการประสานงานแก้ไขปัญหาหนี้สินของกองทุนเงินให้กู้ยืมเพื่อการศึกษา (กยส.) ได้เสนอการจัดมหกรรมไกล่เกลี่ยเพื่อช่วยลูกหนี้ กยส. ในพื้นที่จังหวัดสุโขทัย จังหวัดกาฬสินธุ์ จังหวัดในกลุ่ม Sandbox และส่วนกลาง เพื่อช่วยเหลือและสร้างความเข้าใจกับประชาชนอีกด้วย